open-index/open-wikipedia-markdown huggingface dataset:
Dominique Tipper

**Dominique Tipper**, kao pjevačica pod imenom **Miss Tipper**, je britanska glumica, kantautorka i plesačica iz Limehousea (Istočni London, London, UK) 
koja igra inžinjerku Naomi Nagata u Syfyjevoj znanstvenofantastičnoj seriji *[[The Expanse (TV serija)|The Expanse]]*. Britanskog i dominikanskog je porijekla.

## Karijera

### Ples i glazba
Do 2012. godine, Tipper je nastupala kao komercijalna plesačica sa glazbenim sastavima i umjetnicima. Kao solo glazbenica, među ostalima je objavila promidžbenu singlicu *Superstar*.

### Gluma
Kao dijete, Tipper je pohađala dramsku školu O'Farrell i nastupala je u Hackney Empireu. Pojavila se 2012. godine u filmu *[[Fast Girls (film)|Fast Girls]]* kao Sarah i 2014. godine u filmu *[[Vampire Academy (film)|Vampire Academy]]* kao Gabriela, a pojaviće se i u znanstvenofantastičnom trileru *[[DxM]]* kao Maddie.

## Filmografija

## Video igre

## Izvori

## Vanjske veze

*
Zelčin

**Zelčin** je naselje u Hrvatskoj, regiji Slavoniji u  Osječko-baranjskoj županiji i nalazi se u sastavu grada Valpova.

## Geografija
Zelčin se nalazi na 91 metar nadmorske visine u nizini istočnohrvatske ravnice, a nedaleko sela protječe rijeka Vučica. Selo se nalazi na državnoj cesti D517 Koška D2- Valpovo D34. Susjedna naselja: sjeveroistočno se nalaze Ivanovci sa kojima je Zelčin spojen. Južno se nalaze Harkanovci, a sjeverozapadno se nalaze Bocanjevci i Gorica Valpovačka naselja u sastavu grada Belišća. Pripadajući poštanski broj je 31227 Zelčin, telefonski pozivni 031 i registarska pločica vozila OS (Osijek). Površina katastarske jedinice naselja Zelčin je 11,07 km2.

## Stanovništvo

## Crkva
U selu se nalazi rimokatolička crkva Presvetog Imena Marijinog koja pripada katoličkoj župi Snježne Gospe u Harkanovcima i valpovačkom dekanatu Đakovačko-osječke nadbiskupije. Crkveni god (proštenje) ili kirvaj slavi se 12. rujna.

## Obrazovanje i školstvo

## Kultura
* Kulturno umjetničko društvo "Šokadija" Ivanovci, Zelčin i Marjančaci.
* Hrvatska kulturno umjetnička udruga "Šokačko srce" Zelčin.

## Sport
* NK Zelčin natječe se u sklopu 2.ŽNL NS Valpovo- Donji Miholjac, 2013./14.

## Ostalo
* Dobrovoljno vatrogasno društvo Zelčin, osnovano 1951.. 
* Konjogojska udruga "Sokol"  Zelčin 
* Lovačko društvo "Jelen" Zelčin- Ivanovci.

## Izvori

## Vanjske veze
* http://www.valpovo.hr/
* http://os-ladimirevci.skole.hr/
Stambeni kompleks na Džidžikovcu

**Stambeni kompleks na Džidžikovcu** nalazi se u opštini Centar, u Sarajevu, Bosna i Hercegovina. Komisija za očuvanje nacionalnih spomenika, na sjednici održanoj od 29. januara do 04. februara 2008. godine, donijela je odluku da se stambeni kompleks proglasi za  nacionalni spomenik BiH. Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović,  Ljiljana Ševo i Tina Wik. 
## Historija
Nakon Drugog svjetskog rata Projektantski zavod Narodne Republike BiH ima važnu ulogu u projektiranju i izvođenju objekata u Sarajevu. Uglavnom okuplja projektante sa predratnim graditeljskim iskustvom. Okosnicu činili su Muhamed i Reuf Kadić, neformalni predratni pripadnici pokreta moderne.

Arhitektura je, u kreativnom smislu, bila potisnuta u drugi plan, a osnovna briga je bila kako pravedno rasporediti oskudni građevinski materijal i kako u što kraćem roku izgraditi postavljene građevinske zadatke. Prva značajna izvedba bila je Stambeni kompleks na Džidžikovcu iz 1948. godine, urađen po projektu braće Kadić, sa tri niza objekata, koji se kaskadno spuštaju za po jednu etažu niz padinu.

Tok građenja i tehnologije izgradnje kompleksa Džidžikovac  u zimskim uslovima, je dio povijesti bosanskohercegovačke arhitekture. Izgradnja se odvijala uz pomoć takozvanih zatvorenih skela, unutar kojih se gradilo u svim vremenskim uslovima. Prve skele, rađene za prva tri objekta, su izvedene od drvenih stupova i daski sa krovom. Ostale skele bile su od čeličnih elemenata, koje su se lako rasklapale  i prenoseile sa gradilišta na gradilište. Izgradnja 7 objekata sa ovom tehnologijom građenja završena je već naredne 1948. godine. Osmi blok istih gabaritnih mjera, sa nešto drugačijim unutrašnjim rasporedom završen je 1959. godine. 
Kompleks je tokom druge polovine XX. stoljeća dva puta saniran. Nakon zadnjeg rata u BiH nije izvršena niti jedna sanacija kompleksa.
## Opis
Stambeni kompleks se sastoji od osam kaskadnih objekata, dimenzija 25 m x 10 m,  na razmaku od 10 m. Redovi se nalaze na međusobnoj udaljenosti od 30 m i između njih se nalazi zelenilo.

Spratnost objekata iznosi P+2 i S+P+2. a visina od 11,00 m na istočnim stranama objekata i oko 13,00 m na zapadnim stranama.Objekti u nizu su međusobno povezani otvorenim terasama. Unutar stanova uglavnom je sačuvana unutrašnja stolarija i parket, a ponegdje i originalne brave. 
## Reference

## Literatura
* Živorad Janković - Muhamed Kadić – život i djelo, Akademija nauka i umjetnosti BiH, Bošnjački institut Fondacija Adila Zulfikarpašića, Sarajevo.
* Alija Bejtić -Ulice i trgovi Sarajeva. Sarajevo: Muzej grada Sarajeva 1973. godine
* Nedžad Kurto - Sarajevo 1492-1992, Oko, Sarajevo.
*

## Vanjske veze
* Sarajevo kroz historiju
Frankie Adams

**Frankie Adams** (rođena 3. siječnja 1994. godine) je novozelandska glumica samoanskog porijekla.

## Gluma
Prva uloga Adamsove, tada šesnaestogodišnjakinje, bila je uloga Ule Levi u sapunici *[[Shortland Street]]*. Također je imala uloge u televizijskim serijama *[[Wentworth (TV serija)|Wentworth]]* i u filmu *[[One Thousand Ropes|1000 Ropes]]*.

Godine 2016., dodijeljena joj je uloga marinke Bobbie Draper, jedne od glavnih uloga u drugoj sezoni američke znanstvenofantastične televizijske serije *[[The Expanse (TV serija)|The Expanse]]*.

## Boks
Kao bokserka, Adams je sudjelovala u dobrotvornom bokserskom događaju *Fight For Life*, pod mentorstvom Loloa Heimulija.

## Filmografija
### Film

### Televizija

## Izvori

## Vanjske veze
*
Wes Chatham

**John Wesley Chatham** (rođen 11. listopada 1978.) je američki glumac.

Pojavio se u filmovima kao što su *[[In the Valley of Elah]]*, *[[W. (film)|W.]]*, *[[The Help (film)|The Help]]* i *[[The Philly Kid]]*, a imao je i ulogu Castora u *[[The Hunger Games: Mockingjay – Part 1]]* i *[[The Hunger Games: Mockingjay – Part 2]]*. Trenutno utjelovljuje Amosa Burtona u Syfyjevoj seriji *[[The Expanse (TV serija)|The Expanse]]*.

## Filmografija

## Reference

## Vanjske veze
*
Shawn Doyle

**Shawn Doyle** (rođen 19. rujna 1968.) je kanadski glumac.

## Filmografija

### Filmovi

### Televizija

## Reference

## Vanjske veze
*
Cas Anvar

**Cas Anvar** je kanadski glumac, posuđivač glasa i pisac.

## Rani život
Rođen je u Regini, u iranskoj obitelji, a odrastao je u Montrealu, Quebec. Anvar govori engleski, francuski, perzijski i donekle arapski, urdu i španjolski.

## karijera

Anvar je najpoznatiji kao Dr Singh u 17-epizodnoj televizijskoj seriji *[[The Tournament (TV serija)|The Tournament]]*. Pojavio se u filmu Jakea Gyllenhaala, *[[Source Code]]*, a započeo je karijeru glasovnog glumca 2011. godine u *[[Assassin's Creed: Revelations]]*. Anvar je odigrao ulogu Dodija Fayeda sa Naomi Watts u *[[Diana (film)|Diani]]* 2013. godine.  Godine 2014., izabran je za ulogu u Syfyjevoj znanstvenofantastičnoj televizijskoj seriji *[[The Expanse (TV serija)|The Expanse]]* koja je počela s prikazivanjem u prosincu 2015. godine. Godine 2016., pridružio se glumačkoj postavi serije *[[The Strain (TV serija)|The Strain]]* u trećoj sezoni kao Sanjay Desai.

## Filmografija

## Izvori

## Vanjske veze
* Službena stranica
*
Steven Strait

**Steven Strait** (rođen 23. ožujka 1986.) je američki glazbenik, glumac i model.

## Privatni život
Strait je rođen i odrastao u Greenwich Villageu, New York City, New York, kao sin Jean (djevojački Viscione) i Richarda Dyera Straita. Polovično je engleskog i talijanskog porijekla. Pohađao je Village Community School, Xavier High School i uzimao je časove u glumačkom studiju Stella Adler.

Strait je bio u braku s glumicom Lynn Collins od 23. prosinca 2007. do 2013. godine.

## Filmografija

## Izvori

## Vanjske veze
*
Maladeta

**Maladeta** je planina u centru španjolskih Pirineja,  nedaleko od najvišeg vrha Aneto u autonomnoj pokrajini Aragon.

## Geografija
Najviši vrh planine Pico de La Maladeta visok je 3308 metra, a ostali viši vrhovi imaju 3220 i 3185 m.  Tu se nalaze glečeri iz kojih izviru potoci koji formiraju rijeku Garonne.

Granitni vrhovi Maladeta i Aneto, prekriveni vječnim snijegom i ledom, toliko su plašili ljude da su im dali ime **Proklete planine**.

## Izvori

## Vanjske veze

* ''Maladeta-Aneto''
Aneto

**Aneto** je sa svojih 3404 metara najviša planina Pirineja i treća po visini u Španjolskoj.

## Geografija
Planina leži u centru Pirineja u autonomnoj pokrajini Aragon, udaljena od francuske granice oko 6,5 km. Nedaleko od Aneta leži Pico de La Maladeta, drugi po veličini vrh Pirineja visok 3308 m.

Francusko ime planine *Pic de Nethou* se sve manje koristi.

Na Aneto se prvi popeo Rus Kikačev 1842.
Najbolje vrijeme za uspon na Aneto je od maja do septembra, a najbliže naselje od kud se kreće na uspon je Benasque.

Aneto još uvijek ima najveći glečer u Španjolskoj, koji ima površinu od 163 hektara, ali se zbog globalnog zatopljenja sve više smanjuje, pa se pretpostavlja da će se krajem 21. vijeka potpuno istopiti. Još 1894. na kraju Malog ledenog doba imao je 692 hektara.

## Izvori

## Vanjske veze

* ''Maladeta-Aneto''
Anna Hopkins

**Anna Hopkins** (rođena 12. veljače 1987.) je kanadska glumica.

## Rani život i obrazovanje
Hopkins je rođena u Montrealu, kao dijete Rite Hopkins, grafičke dizajnerke, i kanadskog vizualnog umjetnika Toma Hopkinsa. Francuski joj je drugi jezik. Vježbala je hip-hop ples i planirala je da započne plesačku karijeru, ali se za vrijeme srednje škole počela interesirati za kazalište.

Godine 2012. Hopkins je diplomirala na komunikacijskim studijama na Univerzitetu Concordia i na Institutu političkih studija u Parizu.

## Karijera
Hopkins se prvo pojavila u miniseriji *[[Human Trafficking (miniserija)|Human Trafficking]]* 2005. godine, a potom i u kanadskim televizijskim serijama i filmovima, među kojima su lik *Samanthe Clayton* u *crossoveru* serija *The Flash* i *Arrow* 2014. godine, a potpisana je i kao pisac za *Girl Couch*. Također je igrala u *[[Barney's Version (film)|Barney’s Version]]* (2010.) pored Paula Giamattija i Dustina Hoffmana, kao i u *[[The Grand Seduction]]* s Brendanom Gleesonom 2013. godine. Vjerovatno njena najpoznatija uloga je lik Jessice 'Berlin' Rainer u drugoj i trećoj sezoni znanstvenofantastične serije *[[Defiance (TV serija)|Defiance]]*. Hopkins je ubačena u regularnu postavu u trećoj i posljednjoj sezoni. Seriju *Defiance* je otkazao SyFy 16. listopada 2015. godine.

## Filmografija

## Reference

## Vanjske veze
*
Katherine McNamara

**Katherine Grace McNamara** (rođena 22. studenoga 1995.) je američka glumica. Poznata je po ulozi Harper Munroe u MTV-jevoj komediji *[[Happyland (TV serija)|Happyland]]* i po ulozi Clary Fray u Freeformovoj fantastičnoj seriji *[[Shadowhunters]]*.

## Rani život
McNamara je pođena u Kansas Cityju, kao jedino dijete Ursule i Evana McNamare, koji je služio u američkim oružanim snagama. Odrasla je u Lee's Summitu,, a 2011. godine se seli u Los Angeles.

## Filmografija

### Film

### Televizija

## Izvori

## Vanjske veze
* 
* 
*
Gironde (estuarij)

**Gironde** (srpskohrvatski: *Žironda*) je estuarij na jugozapadu Francuske u Biskajskom zaljevu, u Departmanu Gironde (Regija Akvitanija) kog formiraju rijeke Garonne i Dordogne.

## Karakteristike
 Gironde se proteže u smjeru jugoistok - sjeverozapad u dužinu od nekih 72 km, plovan je čitavom dužinom i za prekooceanske brodove, iako oni imaju problema zbog 
plime i oseke i zatrpavanja muljem.

Duž obala estuarija nalaze se razni specijalistički objekti bordoške luke, na ušću rijeka Garonne i Dordogne, kod Ambèsa nalaze se terminali za naftu i plin, kod Blaya na desnoj obali je terminal za skladištenje i pretovar žitarica, Pauillac je luka za naftu a Le Verdon-sur-Mer je kontejnerski terminal.
## Reference

## Vanjske veze

* ''Gironde''
Dordogne (rijeka)

**Dordogne** (oksitanski: *Dordonha*) je rijeka na jugozapadu Francuske duga 472  km, sa slivom od nekih 24,000 km². 
Poznata je po tom što formira veliki Estuarij Gironde.

## Karakteristike

Garonne se formira na nadmorskoj visini od 1700 metara sutokom dva vodotoka Dore i Dognon, na padinama planine Puy de Sancy u Centralnom masivu. 

Nakon što se sa planine spusti kao brzak prema sjeveru Dordogne teče prema zapadu preko spa centara Mont-Dore i Bourboule, u departmanu Puy-de-Dôme. Nakon što prođe kanjon kod Avèzea, rijeka formira akumulacijsko jezero dugo 18 km za potrebe hidroelektrane Bort. 
U tom dijelu kod Argentata (Departman Corrèze) je još četiri puta branama pregrađena, i tu prima dosta manjih pritoka.

Velikim meandrima obilazi Souillac u Departmanu Lot, protiče u smjeru zapada preko Departmana Dordogne gdje prima rijeku Vézère slavnu po Prahistorijskim lokalitetima; Montignac, Lascaux i Les Eyzies-de-Tayac koji su 1979. uvršteni na UNESCO-vu 
Listu mjesta svjetske baštine u Evropi.

Kad doplovi do Departmana Gironde Dordogne prima posljednju veću pritoku Isle kod Libourna, zatim skreće prema sjeverozapadu da se spoji sa Garonnom i formira Estuarij Gironde.

Iako je rijeka posljednjih 180 kilometara -plovna, transport trgovačkim brodovima je posljednjih dekada slab.

Unesco je sliv Dordogne proglasio rezervatom biosfere 12. jula 2012.

## Reference

## Vanjske veze

* ''Dordogne River'' 
* ''Réserve de biosphère''
Matthew Daddario

**Matthew Quincy Daddario** (rođen 1. listopada 1987.) je američki glumac. Najpoznatiji je po ulozi Aleca Lightwooda u Freeformovoj televizijskoj seriji *[[Shadowhunters]]* (2016–danas). Sestra mu je glumica Alexandra Daddario.

## Rani život
Daddario je rođen i odrastao u New York Cityju, kao sin Christine, odvjetnice, i Richarda Daddarija, tužitelja i bivšeg načelnika NYPD-ovog protuterorističkog odjela za vrijeme gradonačelnika Michaela Bloomberga. Njegova starija sestra je glumica Alexandra Daddario, a također ima i mlađu sestru Catherine Daddario.

Daddariov djed s očeve strane je Emilio Q. Daddario, demokratski predstavnik u Predstavničkome domu SAD za saveznu državu Connecticut od 1959. do 1971. godine. Talijanskog, irskog, mađarskog i engleskog je porijekla. Daddario je pohađao Collegiate School u New Yorku, a nakon toga je studirao poslovne studije na Indiana Univerzitetu u Bloomingtonu, gdje je diplomirao 2010. godine.

## Filmografija

## Izvori

## Vanjske veze
* 
*
Mulhacén

**Mulhacén** je  najviša planina u masivu Sierra Nevada na jugoistoku Španjolske.

## Geografija

Mulhacén je sa svojih 3,482 metara najviši vrh Iberijskog poluotoka i kontinentalne Španjolske, iako ne i čitave Španjolske jer je Vulkan Teide na Kanarskim otocima sa 3,718 metara najviši.
Ime je dobio zahvaljujući transkripciji imena pretposljednjeg sultana Granade iz 15. vijeka - **Mule Abdul Hasana** na španjolski, koji je po legendi pokopan na vrhu planine.

Iako je Mulhacén doista poprilično visok, uspon na njega nije opasan jer ima blage padine.

Sve do 1805 nitko nije bio siguran je li najveći vrh Iberijskog poluotoka Veleta (3,396 m) ili Mulhacén. 
U to vrijeme su Andaluzijci Mulhacén puno blažih padina zvali - brdo (cerro), a strmiju i impresivniju Veletu - planina.

## Izvori

## Vanjske veze

* ''Mulhacén''
Sierra Nevada (Španija)

**Sierra Nevada** je planinski masiv na jugoistoku Španjolske, nedaleko mediteranske obale, najviši dio Betičkih Kordiljera.

## Geografija
Masiv se prostire u dužinu od nekih 42 kilometara od istoka prema zapadu. Jasno je definiran rasjednim dolinama kod Granade na sjeverozapadu, visoravni kod Guadixa sa sjeveroistoka i  
depresijom Alpujarrasna jugu.

Najviši vrh je Mulhacén (3,479 metara), ujedno i najviša točka Iberijskog poluotoka, iako ne i Španjolske jer je to Teide na Kanarima sa svojih 3718 metara. Pored toga Sierra ima još puno vrhova viših od 3000 metara, upravo ti bijeli vrhovi pod vječnim snijegom i ledom dali su ime masivu, jer *Sierra Nevada* znači snježna granica (granica dokle snježi).

Sierra Nevada je najjužniji glacijalni kraj Evropskog kontinenta, bez obzira na to što su se posljednji ostaci glečera otopili krajem 20. vijeka, po vrhovima još uvijek ima vječnog snijega. On je i nadalje dominantan oblik padavina (preko 95%), i zadržava se na tlu većinu godine. 

Ona je i jedna od najvažnijih točaka evropske bioraznolikosti. Po njoj ima svih pet španjolskih bioklimatskih zona, od mediteranske do planinske u kojima egzistira 2100 biljnih vrsta od ukupno 7000 dokumentiranih u Španjolskoj (usporedbe radi, na cijelom Britanskom arhipelagu ima samo 1900 vrsta). Uz sve to od tog broja 10% su španjolski endemi a 78 vrsta ima stanište jedino u Sierri.

Po visokim padinama Sierre je temperaturna razlika zasigurno jedna od najviših u Evropi, jer se kreće od preko 25 ºC u julu do čak -35 ºC u januaru). Duž Sierre ima pedesetak glacijalnih jezaca, visovi su obrasli travnjacima i tresetištima koje lokalno zovu borreguiles. Jedna od velikih uspjeha španjolskih zaštitara prirode je uspješni oporavak iberijskog kozoroga (cabra montés), kojih je početkom 1960-ih  bilo jedva oko 500. Danas ih ima samo na Sierri oko 15.000.

Sve do 1805. nitko nije bio siguran je li najveći vrh Iberijskog poluotoka Veleta (3396 m) ili Mulhacén (3479 m). U to vrijeme su Andaluzijci Mulhacén puno blažih padina zvali brdom (cerro), a strmiju i impresivniju Veletu planinom. Flora zavisi od visine, pa ima od suptropskih do alpskih vrsta. Danas je Sierra popularna skijaška destinacija sa dosta skijališta.

## Reference

## Vanjske veze

* ''Sierra Nevada''
Karneol

**Karneol**  je  smeđe  crven mineral, koristi se  kao poludragi kamen. Boja  mu uvelike varira - od svijetle narančaste  do skoro  crne (za tamnije vrste koristi se naziv sard). Najčešće se nalazi u Brazilu, Indiji, Sibiru i  Njemačkoj.

## Historija

Bušilica na luk korištena je za bušenje karneola u Meghari u Indiji već na prijelazu četvrtog u peti milenij prije Krista..
Karneol je nađen i u brončanodobnoj Minojskoj civilizaciji u Knososu na Kreti (oko 1800. prije Krista). Rimljani su ga uvelike koristili za izradu kameja, za pečatnjake. Vrući se vosak nije lijepio za karneol. Koristili su ga i Asirci, Egipćani, Feničani, Etruščani i Stari Grci. 

## Dodatna literatura
Rudolf Duda and Lubos Rejl: Minerals of the World (Arch Css, 1990)

## Izvori

## Vanjske veze

*Mindat članak o karneolu
*Mindat članak o sardu
Kameja

**Kameja** je rezbareni minijaturni reljef u kamenu ili školjci, odnosno staklu. Često se nosi kao nakit. Izrađuje se u pozitivnom reljefu. Izvorno se kamejom smatra samo rad na kojem je reljefni ukras postavljen na kontrastno obojenoj pozadini.

## Tehnika izrade
Stare su kameje najčešće izrađene od nekog poludragog kamena. U pravilu su za izradu korištene razne vrste ahata i oniksa, ali i bilo kakav drugi kamen sa slojevima kontrastnih  boja. Kod jeftinih suvremenih kameja obično se koriste školjke i staklo, ili čak plastika.

## Dodatna literatura
* 
* 
* 
* 
* 
* 
* 
* 

## Izvori

## Vanjske veze
* 
* Cameo Appearances Exhibition at The Metropolitan Museum of Modern Art, 2004
* Cameo collection at the Kunsthistorisches Museum Vienna | Gemma Augusta, Gemma Claudia, Herophiloska Cameo 
* Antique Cameos in the Hermitage Museum
* How a portrait cameo in layered agate is made 
* Gareth Eckley  (cameo-artist)
* August Rudolf Wild 1891-1956, Gemmenschneider (cameo-artist)
* Gerhard Schmidt, Gemmenschneider (cameo-artist)
* Coral and Cameos Museum, Naples
*The Art of Cameos, Rock & Gem magazine, August 2014, by Helen Serras-Herman
Raider Klan

**Raider Klan** (ponekad stilizirano **RVIDXR KLVN**) je američka hip hop grupa iz Miamija, Floride koju su 2008. godine osnovali SpaceGhostPurrp, Key Nyata, Yung Simmie, Amber London, Ruben Slikk A.K., Denzel Curry, Stunnaman, Mike Dece, Eddy Baker, Sky Lexington, Lil Ugly Mane i Metro Zu.

## Članovi
;Trenutni članovi
* SpaceGhostPurrp (2008. - danas)
* Key Nyata (2008. - danas)
* Yung Simmie (2008. - danas)
* Amber London (2008. - danas)
* Ruben Slikk A.K. (2008. - danas)
* Denzel Curry (2008. - danas)
* Stunnaman (2008. - danas)
* Mike Dece (2008. - danas)
* Eddy Baker (2008. - danas)
* Sky Lexington (2008. - danas)
* Lil Ugly Mane (2008. - danas)
* Metro Zu (2008. - danas)

## Izvori
Biserka Vrbek

|- bgcolor="#eeeeee" align=center
! colspan="4" | **Natjecatelj za [[SFRJ|Jugoslaviju]]**

|- bgcolor="#eeeeee" align=center
! colspan="4" | **Natjecatelj za [[Hrvatska|Hrvatsku]]**

**Biserka Vrbek** (Zagreb, 17. lipnja 1959.), hrvatska sportska streljačica. Natjecala se za Jugoslaviju.

Natjecala se na Olimpijskim igrama 1984. U disciplini MK puška 50 metara (3 x 20 hitaca) osvojila je 7. mjesto

Bila je svjetska prvakinja 1986. u ekipnoj konkurenciji u disciplini MK puška 50 metara (60 hitaca, ležeći). Na europskim prvenstvima je ekipno osvojila zlato (1993. kao reprezentativka Hrvatske u disciplini MK puška 50 metara; 60 hitaca, ležeći), srebro (1983. - MK puška 50 metara, 3 x 20 hitaca)i broncu (1982. - MK puška 50 metara) Na Mediteranskim igrama 1979. osvojila je srebrnu medalju u disciplini MK puška 50 metara (3 x 20 hitaca).

Bila je članica zagrebačkih Srđana Vranickog i Končara Zagreba 1786.

## Izvori
Thierry Gadou

**Thierry Gadou** (Vieux-Boucau-les-Bains, 13. siječnja 1969.) je bivši francuski košarkaš i državni reprezentativac. Igrao je na mjestu krila. Visine je 204 cm. Igrao je u Euroligi sezone 1998./99. za francuski Pau Orthez iz Paua.
Najmlađi je brat francuskih košarkaša Didiera i Alaina.

## Reference

## Izvor
*Sportske novosti, 22. rujna 1998., str. 12
Médoc

**Médoc** je kraj poznat po proizvodnji vina, na jugozapadu Francuske, sjeverozapadno od Bordeauxa, koji se prostire duž lijeve obale Estuarija Gironde.

## Karakteristika i historija

To je valovita ravnica koja se proteže u dužinu od nekih 80 km, poznata po vinogradima.
Grožđe se naročito uzgaja duž pojasa pješčana tla između Estuarija Gironde i šume Landes, koja razdvaja Estuarij od Biskajskog zaljeva.

Tokom historije malobrojne oranice Médoca korištene su za uzgoj raži, a grožđe se uzgajalo jedino uz samostane i  feudalna imanja.

Početkom 17. vijeka holandski inženjeri izveli su velike drenažne radove kako bi isušili sjeverne močvarne ravnice, i učinili zemlju
prikladnijom za poljoprivredu. U drugoj polovici tog vijeka, najveći dio te zemlje dospio je u ruke svega nekoliko moćnih feudalaca.

Kako se razvijala praksa vinogradarstva, empirijski se ustanovila veza između pješčana tla i kvalitete vina. Po tom kriteriju je Médoc bio savršeno prikladan za proizvodnju vina, pa su do 1760. zasađeni gotovo svi vinogradi.

Jedan vijek kasnije većina vinograda je propala, zbog pojave filoksere insekta koji je uništavao vinovu lozu. Tek nakon uvoza američkih sadnica usjelo se obnoviti vinograde, pa se Médoc oporavio tek sredinom 20. vijeka, a nakon tog je i nadmašio svoju bivšu reputaciju.

U Médocu se proizvode neka od najpoznatijih bordoških crnih vina, kao što su Cabernet sauvignon i Cabernet franc, uz nešto Merlota.

## Reference

## Vanjske veze

* ''The Médoc, a few drops of the exceptional''
Maskote FIFA Svjetskih prvenstava

Praksa predstavljanja **[[maskota|maskotā]]** na **[[FIFA Svjetsko prvenstvo|FIFA Svjetskim prvenstvima]]** započela je 1966. godine, kada je za Svjetsko prvenstvo u Engleskoj dizajniran World Cup Willie, prva maskota u historiji tog natjecanja. Od te godine, svako je prvenstvo imalo svoju maskotu, koja na određeni način predstavlja neku karakteristiku (flora, fauna, folklor, odjeća, ...) zemlje domaćina. 

Maskote su uglavnom različiti antropomofrni likovi, mada se povremeno desilo i da su bili ljudski likovi. Maskote su usmjerene prema djeci i mlađim gledateljima, a često ih prati i marketinška kampanja poput stripova, video uradaka ili pjesama. U novije doba, maskote se najčešće biraju preko online glasovanja. 

## Spisak maskota

## Reference

## Vanjske veze

* Information on ''Goleo VI'' and ''Pille'' 
* Official FIFA web page on Zakumi
Alain Gadou

**Alain Gadou** (1963. - ), bivši francuski košarkaš. Igrao je na mjestu krila za francuski Pau Orthez iz Paua s kojim je osvojio Kup Radivoja Koraća sezone 1983./84., kad su u završnici pobijedili srpski klub Crvenu Zvezdu.
Najstariji je brat francuskih košarkaša Didiera i Thierryja.

## Reference
Kawelomahamahaia

**Kawelomahamahaia** (ili **Keawelomahamahaia**) bio je veliki havajski poglavica, 16. vladar otoka Kauaija, a rođen je oko 1630. godine.
## Biografija
Kawelomahamahaia je bio pripadnik dinastije Kawelo, sin kralja Kamakapua i kraljice Pawahine te nećak kralja Keawenuiaumija.

Legende ga spominju kao velikog vladara, jer je u njegovo doba stanovništvo dobilo bogatstvo.

Oženio je ženu zvanu Kapohinakalani, te su imali djecu:
*Kawelomakualua (kralj)
*Kaweloikiakoʻo (sin)
*Koʻoakapoko (sin)
*Kaʻawihiokalani (kći)
*Malaiakalani (kći)
*Kawelolauhuki (kći ili nećakinja)

Njegov je unuk bio kralj Kaweloamaihunalii.

## Povezano
*Havajske princeze
*Kaweloaikanaka
## Izvori
Kauai

**Kauai** (havajski *Kauaʻi* ili *Tauaʻi*) najstariji je havajski otok. Znan je kao "vrtni otok".

Ime otoka može se prevesti kao "sezona hrane" ili "mjesto oko vrata".

Ovaj je otok poznat po dijalektu havajskog jezika koji se i danas govori na obližnjem otoku Niihauu.

Najviša točka otoka je Kawaikini (1598 m).

Otokom je vladao dug niz kraljeva, a zadnji je bio Kaumualiʻi. U 19. stoljeću stigli su misionari.

Najpoznatiji gradovi na Kauaiju su:
* Haena
* Wainiha
* Hanalei
* Princeville
* Kalihiwai
* Kilauea
* Anahola
* Kapaa
* Wailua
* Hanamaulu
* Lihue
* Poipu
* Kōloa
* Lawai
* Kalaheo
* Eleele
* Hanapēpe
* Kaumakani
* Waimea
* Kekaha
Havajski jezik

**Havajski jezik** (ISO 639-3: haw; havajski: *ʻōlelo Hawaiʻi*, ʻōlelo Hawaiʻi Makuahine) je, uz engleski, službeni jezik na Havajskom otočju. Član je markiške podskupine, šire polinezijske skupine austronezijskih jezika. Danas ga govori ili razumije oko 8000 ljudi, a za 1000 osoba je materinski jezik. U ranija vremena (1900.) bio je prvi jezik za 37.000 govornika.

Dubravko Škiljan (1994.) navodi kako je havajskim jezikom u jednom trenutku govorilo "svega 500 govornika". Havajski označava kao temelj kreolskome jeziku, nastalom amalgamacijom s engleskim jezikom, koji je postao sredstvom općega saobraćaja za oko 500.000 žitelja Havajskoga otočja.

Većina ih živi na otoku Niihauu i velikom otoku Hawaii.

Havajski alfabet (*piapa*), sastavili su misionari u 19. stoljeću. Ima 12 znakova, 5 samoglasnika (a, e, i, o, u) i 7 suglasnika (h, k, l, m, n, p, w). Sve riječi u havajskom jeziku završavaju samoglasnikom (a,o,e,i,u).

Riječ *wiki*, po kojem je Wikipedija dobila ime, dolazi iz havajskog jezika, a znači "brzo".

## Reference

## Vanjske veze
* Ethnologue (15th)
* Ethnologue (16th) 
* Ethnologue (17th)
* Hawaiian
Kamakapu

**Kamakapu** (1605. - ) bio je havajski poglavica, 15. kralj otoka Kauaija.

Njegovi su roditelji bili kralj Kahakumakalina i njegova druga supruga, kraljica Kahakumaia.

Imao je polusestru koja se zvala Koihelauwailaua, a muž joj je bio kralj Keawenuiaumi.

Oženio je ženu zvanu Pawahine, koja mu je rodila sina i nasljednika, Kawelomahamahaiju.
Keawenuiaumi

**Keawenuiaumi** (havajski *Keawe-nui-a-ʻUmi* = "Keawe Veliki, sin ʻUmija") (1505. – 1575.) bio je havajski vladar, kralj otoka Havaji ("Veliki otok").

Znan je i kao **Keawe I.**
## Biografija
Keawenuiaumi je rođen 1505. godine. Njegov je otac bio kralj ʻUmi-a-Liloa, sin kralja Liloe, a majka Kapukini, Umijeva polusestra-žena. Imao je starijeg brata Kealiʻiokalou kojeg je nakon smrti naslijedio.

Nakon smrti njegova brata najprije je izbio kaos.
### Brakovi
Keawenuiaumi je imao mnogo brakova te je bio optužen da je bio u vezi sa ženama koje nisu bile plemenite koliko i on.

Njegove su supruge bile Hoʻopiliahae, Kamolanui-a-Umi (polusestra), Hakaukalalapukea i Koihalauwailaua (nećakinja).

Keawe je bio otac sinova Kanaloakuaʻane, Kanaloakapuiehua, Kanaloakuakawaiee
i Lonokamakahikija; oni su svi bili muževi Kaikilani, koja je naslijedila Keawea.
## Izvori
ʻUmi-a-Liloa

**Umi** (havajski *ʻUmi-a-Liloa* = "Umi, sin Liloe") (1470. – 1525.) bio je *Aliʻi Aimoku* (kralj) otoka Havaji ("Veliki otok").
## Biografija
Umi je rođen 1470. godine. Njegov je otac bio kralj Liloa, a majka žena iz naroda, Akahiakuleana.

Liloa je imao zakonitu suprugu i s njom sina Hākaua, ali je na jednom putovanju sreo Akahiakuleanu i spavao s njome, te je ona rodila Umija.

Dječak je odrastao s majkom i njezinim mužem, svojim očuhom. Majka mu je otkrila da mu je pravi otac Liloa kad je odrastao.

Umi je upoznao svog oca i on ga je priznao. Upoznao je i polubrata koji ga je zamrzio. Ubrzo nakon šta je Līloa priznao ʻUmija kao svog sina, dao je ʻUmija obrezati.

Hakau je ʻUmija jako mrzio, kao što je mrzio sve muškarce koji su bili ljepši od njega. Na kraju su ga seljaci ubili kamenovanjem. Umi je tada žrtvovao svog brata i njegove pristaše te je preuzeo vlast.

Nakon što je Piʻilani, kralj Mauija, umro, naslijedio ga je sin Lono-a-Piilani. Njegov je mlađi brat došao na Umijev dvor jer je Umi bio oženjen njegovom sestrom; bio mu je šogor. Umi je pozvao sve plemiće i pripremio se za invaziju na Maui.

Umi je bio vrlo religiozan i nagradio je svećenike, učinivši ih bogatima. Sagradio je i hramove.
## Supruge i djeca
Umi je imao mnogo žena:
*Kulamea
*Makaalua
*Kapukini (polusestra)
*Piʻikea
*Mokuahualeiakea
*Ohenahena
*Pinea (polunećakinja)

Njegovi sinovi:
*Kealiiokaloa
*Keawenuiaumi
*Kumalae
Njegove kćeri:
*Kapunanahunui 
*Nohova 
*Kapulani Kapukini 
*Kamolanui 
*Akahiilikapu 
*Aihakoko Amauaikookoo 
## Reference
Liloa

**Līloa** (1435. – 1495.) bio je kralj otoka Havaji, koji je vladao od 1465. godine pa do svoje smrti.

Līloa je bio sin kralja Kihanuilulumokua i njegove žene, kraljice Waoilee, koja je bila teta svog muža.

Naslijedio je oca na prijestolju 1465. Bio je sveti poglavica, zapamćen po dobrim djelima. Sagradio je hram u dolini Waipiʻo.

Njegova se žena zvala Pinea ili Piena, s kojom je imao sina Hākaua i kćer Kapukini. S ljubavnicom Akahiakuleanom imao je sina Umija.

Visoki svećenik tijekom njegove vladavine bio je Laeanuikaumanamana.

Sin Hākau ga je naslijedio.

## Izvori
Hākau

**Hakau** (1465. – 1510.) bio je vladar otoka Havaji.

Hākau je bio sin kralja Liloe i njegove žene Pinee te brat princeze Kapukini.

Naslijedio je svog oca 1495. godine. Imao je polubrata Umija.

Sagradio je kraljevski mauzolej u kojem je pohranio očeve kosti. Mauzolej je nazvan "Liloinom kućom".

Hākau je mrzio svog polubrata. 

Hākauova se žena zvala Pinea i imali su kćer, princezu Kukukalaniopae. Njegova unuka Haukanuinonakapuakea bila je supruga kralja Keawenuiaumija.

Hākau je ostao zapamćen kao veoma zao vladar, koji je ubijao sve muškarce koji su smatrani fizički atraktivnijima od njega. Na kraju su ga ubili njegovi podanici, kamenujući ga 1510. godine, a njegov je brat postao kralj.

## Izvori
Kawelomakualua

**Kawelomakualua** [Kavelomakualua] bio je 17. kralj havajskog otoka Kauaija, sin i nasljednik Kawelomahamahaije i njegove sestre Kapohinakalani.

Oženio se svojom sestrom Kaawihikalani, koja mu je rodila blizance Kawelopeekou i Kaweloaikanaku.

Kaweloaikanaka ga je naslijedio kao kralj.
Ahukinialaa

**Ahukinialaa** (havajski *Ahukini-a-Laʻa* = "Ahukini, sin Laae") bio je 4. vladar havajskog otoka Kauaija.

Bio je drugi od trojice sinova kralja Laamaikahikija, koji je otišao na Tahiti.

Njegova je žena bila Hai-a-Kamaio, s kojom je imao sina koji ga je naslijedio, Kamahana.
Alapaʻi Veliki

**Alapaʻinuiakauaua**, znan jednostavno kao **Alapaʻi Nui** ("Alapaʻi Veliki") ili **Alapaʻi I.**, bio je havajski vladar, kralj otoka Hawaiʻi te prastric kralja Kamehamehe I. Velikog.

Postojala je i princeza Alapaiwahine, čije ime znači "žena-Alapaʻi". 
## Biografija
### Obitelj

Alapaʻi je bio sin kraljice Kalanikauleleiaiwi, nećak kralja Keaweikekahialiʻiokamokua i unuk kraljice Keakealaniwahine.

Njegov je otac bio Kauaua-a-Mahi, a brat mu se zvao Haae. Imao je polusestru, Kekuʻiapoiwu I., koja je bila kraljica Mauija.
### Vladavina
Nakon borbe svojih bratića Kalaninuiamamaa i Kalanija Kame Keeaumoku-nuija, Alapaʻi je uzurpirao vlast. Njegov je nećak bio kralj Mauija, Kahekili II.

Njegova nećakinja Kekuʻiapoiwa II. spavala je s Kahekilijem i Keōuom te je zatrudnjela. Alapaʻi je htio ubiti njenog sina, ali nije uspio te se poslije pomirio s nećakinjom i dopustio joj da na njegovu dvoru odgoji sina, budućeg kralja Kamehamehu.

Umro je 1754. godine.

### Brakovi
Alapaʻi je oženio ženu zvanu Keakakauhiwa. Njihov je sin bio Keaweʻopala.

Oženio je i svoju rođakinju Kamakaʻimoku, s kojom je imao kćer Manono I.

Sa ženom zvanom Kamaua Alapaʻi je imao kćer Kauwau i sina Mahiwu.

Njegova je unuka bila Julia Alapaʻi Kauwaʻa.

## Izvori
*Jane Silverman: *The Young Paiea*
*Abraham Fornander: *An account of the Polynesian race*
Alo od Mauija

::*Za film pogledajte "[[Alo (film)]]".*
Kralj **Alo**, znan i kao **Alau**, bio je havajski plemić i kralj otoka Mauija. Vladao je otokom u drevno doba, ali postoji mogućnost da je vladao samo zapadnim Mauijem. Spomenut je u drevnim legendama.

Rođen je kao princ Mauija oko 1186. Bio je sin kralja Mauiloe te unuk kralja Hanalaʻe i praunuk Palene. Majka mu je bila kraljica Kauhua.

Čini se da tijekom vladavine Aloa nije bilo rata između Mauija i drugih otoka.

Neka pojanja koja spominju Aloa ne spominju i njegovu suprugu, ali on je bio oženjen te je njegova žena vjerojatno bila "plemenitoga" podrijetla. Moguće je da joj je ime bilo Moeiekana ili Moekeaea.

Alo i njegova žena imali su dvoje djece:
*Kuhimana, nasljednik oca
*Kaumana I., princeza koja se udala za svog brata

Alov je slavni unuk bio kralj Kamaloohua.
## Reference
Maui

**Maui** ([ˈmaʊ.i] ili [ˈmɐwwi]) ime je jednog od havajskih otoka, poznatog i pod nadimkom **Otok dolinâ**. To je 17. otok po veličini u SAD-u. Godine 2010., na Mauiju je živjelo 144 444 ljudi. Najveće naselje na otoku je Kahului, dok su druga značajna mjesta Wailuku, Pukalani i Lahaina.

Prema drevnoj legendi, otok je dobio ime po Mauiju, koji je bio najstariji sin Hawaiiloe, a koji je nazvan po junaku Māuiju. Prije nego što je kralj Kamehameha I. Veliki ujedinio sve havajske otoke u Kraljevinu Havaju, Mauijem su vladali poglavice, od kojih je najslavniji bio Piʻilani, koji je dao sagraditi veliki hram. Prvi Europljanin koji je vidio Maui bio je kapetan James Cook, 26. studenog 1778., dok je prvi stranac koji je posjetio Maui bio Jean-François de Galaup.
## Izvori i bilješke
Kaweloaikanaka

**Kaveloaikanaka** (havajski *Kaweloaikanaka*, *Kawelo-ʻai-kanaka*) bio je havajski poglavica, 18. vladar havajskog otoka Kauaija.

Rođen je oko 1680. godine. Njegov je otac bio kralj Kawelomakualua, a majka kraljica Kaawihiokalani, koja je bila i sestra Kawelomakualue.

Imao je brata blizanca koji se zvao Kavelo-a-Peekoa.

Oženio je Naki, ali ga je pobijedio bratić Kaweloamaihunaliʻi.
Kaweloamaihunaliʻi

**Kaweloamaihunaliʻi** (ili **Kawelo-a-Maihunaliʻi**; zvan i **Kaweloleimakua**) bio je havajski poglavica, 19. kralj otoka Kauaija, koji je smatran dosta slavnim.
## Biografija
Kaweloamaihunaliʻi je bio sin princeze Malaiakalani, koja je bila kći poglavice Kawelomahamahaije i kraljice Kapohinaokalani. 

Njegov otac je bio plemić zvan Maihunaliʻi, a bratić kralj Kaweloaikanaka.

Poglavica Kaihikapuakakuhihewa dao mu je zemlju na svom otoku Oahuu.

Njegova žena je bila kraljica Kanewahineikiaoha, kći plemića Kalonaikahailaʻaua, te je dobio kćer, princezu Kaneikaheilani.

Nakon što je umro, Kauaijem je vladao kralj Kūaliʻi, koji je imao pravo na vlast vjerojatno zbog svoje bake Kawelolauhuki.
 
## Izvori
Haho od Mauija

**Haho** (o. 1098. – ?) bio je havajski princ i kralj Mauija. Poznat je i kao **Hoaho** te je spomenut u drevnim pojanjima.

Bio je sin i nasljednik kralja Paumakue i njegove žene, kraljice Manokalililani, koja je bila polusestra svog muža, kćerka plemkinje Hoʻohokukalani II.

Oženio se plemkinjom zvanom Kauilaʻanapa (ili Kauilaianapu), koja mu je rodila Palenu od Mauija; svom drugom mužu Limaloa-Lialeji je rodila kćerku Hikawai, koja se za Palenu udala.

Haho i njegov sin su spomenuti u pojanju znanom kao *[[Kumulipo]]*; pojanje opisuje i stvaranje svijeta prema mitovima.

Haho je osnovao vijeće plemića – *Aha-Aliʻi*.
## Reference
Hanalaʻa

Poglavica **Hanalaʻa** je bio drevni havajski plemić, kralj otoka Mauija.

Čini se da je on vladao samo zapadnim Mauijem.

Spomenut je u drevnim legendama i pojanjima gdje je opisano njegovo rodoslovlje.

Njegovi roditelji su bili kralj Palena i kraljica Hikawainui (Hiʻilani-Hiʻileialialia).

Djed i baka su mu bili Limaloa-Lialea i Kauilaianapu (Kauilaʻanapa).

Prema nekim pojanjima, postojala su dvojica plemića zvana Hanalaʻa; jedan je bio Hanalaʻa Nui, a drugi Hanalaʻa Iki. (Moguće je da se tu radi o pogrešci u pojanjima.)

Kraljevi otoka Havaja iz dinastije Pili tvrdili su da potječu od Hanalaʻe. Naime, Hanalaʻa je bio predak kralja Pilikaaieje od Havaja.

Kralj Hanalaʻa je imao barem jednu suprugu – to je bila kraljica Mahuia (Mahuialani). Njihov sin je bio kralj Mauiloa.
## Reference
Haulanuiaiakea

**Haulanuiaiakea** je bio drugi vladar havajskog otoka Kauaija.

On je bio poglavica iz loze Nanaulu, unuk Mulielealiija, kralja Oahua.

Njegov bratić je bio kralj Elepuukahonua. 

Kapoleikauila, supruga kralja Kalanikukume, bila je potomak Haulanuiaiakee.
Hualani

Havajska princeza (poglavarica) **Hualani** ("nebesko klijanje/nebeski plod/dijete neba") bila je jedna od kraljica vladarica havajskog otoka Molokaija. Njezino ime je spomenuto u drevnim pojanjima.

Rođena je oko 1076. godine na Molokaiju.

Njezina je majka bila vladarica Molokaija Kamauliwahine, kći kraljice Kapau-a-Nuʻakeje te moguća potomkinja Nanaulua.

Hualanin otac je bio poglavica Laniaiku, čije je podrijetlo zaboravljeno.

Njezina je obitelj, dinastija Kamauaua, vladala Molokaijem neko vrijeme; Hualani je naslijedila svoju majku nakon njezine smrti.
## Dvije Hualani?
Pojanja spominju da je (jedna) poglavarica Hualani bila supruga kralja otoka Havaji, Kanipahua. 

Budući da se od strane modernih stručnjaka za havajske genealogije smatra da Hualani (kći Kamauliwahine) i kralj Kanipahu nisu živjeli u isto vrijeme, postoji velika mogućnost da Hualani koja je vladala Molokaijem i Hualani, žena Kanipahuova, nisu ista osoba.

S druge strane, postoji i mogućnost da je Hualani od Molokaija doista bila žena Kanipahua te da su imali sina zvanog Kalahumoku I., koji je bio princ Hane.
## Povezano
* Kanipahu – kralj Havaja
* Kaneʻalai – još jedna kraljica Molokaija

## Reference
ʻEhu

**ʻEhu** je bio havajski plemić (*[[Aliʻi]]*) te poglavica Kone, mjesta na Velikom otoku (Hawaiʻi).
## Život
ʻEhu je najvjerojatnije rođen na Velikom otoku. Njegovi su roditelji bili veliki poglavica Kuaiwa od Velikog otoka i jedna od njegovih supruga, Kamanawa-a-Kalamea. ʻEhu je postao vladar Kone, dijela Velikog otoka te je oženio gospu Kapohauolu. Njihov sin je bio ʻEhunuikaimalino. ʻEhuova druga supruga bila je žena zvana Kahoʻea (Ka-hoʻea) te je njihov sin bio Kama-ʻiole.

Nakon ʻEhuove smrti, njegov je sin ʻEhunuikaimalino postao vladar Kone.
## Poveznice
*Kuaiwa — ʻEhuov otac
## Izvori i bilješke
Kahokuohua

Kralj **Kahokuohua** (Maui, o. 1462. – Molokai, ?) bio je kralj havajskog otoka Molokaija, a rođen je kao princ otoka Mauija. Spomenut je u starim pojanjima.

Njegov otac je bio kralj (*[[Aliʻi]]*) Mauija, kralj Loe. Majka mu je bila kraljica Wahaʻakuna (Waohaʻakuna).

Premda je bio princ Mauija te je vjerojatno trebao naslijediti tron, ipak je, iz nepoznatih razloga, postao kralj Molokaija.

Njegova žena je bila kraljica Hikakaiula (Hiʻikawaiula). Ona je Kahokuohui rodila sina Kaulaheju I., koji je naslijedio svog djeda Loea kao kralj Mauija.

Kralj otoka Havaji Kalaunuiohua izvršio je invaziju na Molokai tijekom vladavine Kahokuohue. Nakon bitke, Kahokuohua se predao.
## Reference
Kahaimoelea

**Kahaimoelea** je bio havajski poglavica, kralj Velikog otoka Havaji od 1285. do 1315. godine.

Ponekad je zvan samo **Kahai (IV.)** ili je znan pod dužim imenom, **Kahiamoeleaikaʻaikupou**.

Suvremeni stručnjaci za genealogije smatraju da je njegovo ime bilo samo Kahai te da su s vremenom njegovom imenu dodane riječi koje ga opisuju.

Živio je u dolini Waipiʻo, a bio je sin poglavice Kalapanakuʻioʻiomoe i kraljice Malamaʻihanaʻae.

Oženio je Kapoʻakaʻuluhailaʻu i dobio sina i nasljednika, Kalaunuiohuu.
## Izvori
Molokai

**Molokai** (havajski *Molokaʻi*) je havajski otok u obliku ribe ili cipele. Svjetla Honolulua mogu se vidjeti s ovog otoka. Nadimak otoka je "prijateljski otok".

Na ovom je otoku bila kolonija gubavaca nazvana Kalaupapa, a katolički misionari predano su radili za boljitak gubavaca. Najpoznatiji misionari su bili Otac Damien i Majka Marianne Cope, koja je proglašena blaženom od strane Rimokatoličke crkve.

Prvi Europljanin koji je posjetio otok bio je George Dixon.

Najviša točka otoka je Kamakou. Mnoge endemične vrste žive ovdje, te je otok posebno poznat po ʻoʻōu, izumrloj ptici.

Zanimljivo je da su mnogi vladari otoka bile žene, od kojih je najpoznatija Kapauanuakea.
Kahekili I

**Kralj Kahekili I.** (havajski *Kahekili o Maui*), znan i kao **Kahekili Veliki** (havajski *Kahekili Nui*), bio je kralj havajskog otoka Mauija na drevnim Havajima, predak kralja Kahekilija II. Njegovo je ime izvedeno iz imena havajskog boga grmljavine, Kāne-Hekilija.

Kahekili je bio sin velike poglavarice Kapohauole, kraljice Mauija. Nije jasno tko mu je bio otac. Moguće je da mu je otac bio kralj Kakae, ali je isto tako moguće da mu je otac bio kralj Kakaalaneo. Obojica su bili vladari Mauija, sinovi kralja Kaulaheje I.

Kahekili je naslijedio Kakaalanea na tronu otoka Mauija. Svojim vojnim kampanjama je znatno osiromašio svoje kraljevstvo.

Njegova je žena bila kraljica Hauka, koja je znana i kao Hauka Velika ili Haukanimaka, a bila je s otoka Kauaija. Kahekili i njegova supruga su bili roditelji kralja Kawaokaohelea i kraljevne Keleanohoanaapiapi.
## Reference
Kaikilani

**Kaikilani** (o. 1550. - 1605.) bila je 17. vladar otoka Havaji. Znana je i kao **Kaikilanialiʻiwahineopuna**.

Jedan krater na planetu Veneri nazvan je po njoj.
## Biografija
Kaikilani je rođena oko 1550. godine. Njezin je otac bio Kukailani, sin kralja Kealiʻiokaloe.

Njezini su supruzi bili njeni bratići *Aliʻi* Lonoikamakahiki i *Aliʻi* Kanaloakuaʻana, sinovi kralja Keawenuiaumija.

Naslijedio ju je sin Keakealanikane.

Bila je baka kraljice Keakamahane i prabaka kraljice Keakealaniwahine.
## Izvori
Kakaalaneo

**Kakaʻalaneo** je bio kralj havajskog otoka Mauija (drevni Havaji). Njegova titula na havajskom glasi *Aliʻi Nui o Maui*.
## Biografija
Kakaʻalaneo je bio sin kralja Mauija Kaulaheje I. Majka mu je vrlo vjerojatno bila kraljica Kapohanaʻaupuni, ali to nije potpuno jasno iz raznih drevnih pojanja. Kapohanaʻaupuni je navodno bila poglavarica Hila na otoku Hawaiʻi.

Kakaʻalaneov je brat bio kralj Mauija Kakae. Oni su zajedno vladali tim otokom, a i otokom zvanim Lanai. Čini se da je višu titulu ili čast (*Moʻi*) imao Kakae, koji je možda bio psihički bolestan. Dvor Kakaea i Kakaʻalanea bio je u Lahaini. Kakaʻalaneo je dao posaditi stabla kruhovca (*Artocarpus altilis*) u Lahaini. Mjesto je postalo poznato po tim stablima.
## Obitelj i legenda
Kakaʻalaneo je oženio ženu zvanu Kanikaniaula, čiji su roditelji nepoznati. Ona je bila iz obitelji Kamauaua, potomak Hailija, čiji je brat bio kralj Molokaija Keoloewaakamauaua. Sin Kakaʻalanea i Kanikaniaule bio je princ Kaululaʻau.

Ovo su djeca Kaululaʻaua:
*Kuihiki
*Kuiwawau
*Kuiwawau-e
*Kukahaulani
*Kumakaʻakaʻa
*Ulamealani

Kakaʻalaneo je imao još jednu ženu, čije je ime bilo Kaualua. Njihov je sin bio princ Kaihiwalua. Njegov sin je bio princ Luaia, muž kraljice Kūkaniloko. Kakaʻalaneo je imao i kćer, princezu Wao, koja je dala iskopati kanal zvan Auwaiawao.

Postoji legenda o njegovu sinu Kaululaʻauu. On je protjeran s dvora svoga oca zbog nekih nepodopština na otok Lānaʻi. Sam Kaululaʻau postao je slavan jer je pobijedio duhove koji su nastanjivali taj otok.

Moguće je da je imao još jedno dijete, sina Kahekilija I., ali je isto tako moguće da mu je Kahekili bio nećak, sin Kakaea i kraljice Kapohauole.
## Izvori
Kakae

Kralj **Kakae**, poznat i kao **Kakaeloiki**, bio je princ i kralj (*Moʻi*) havajskog otoka Mauija (drevni Havaji). Spomenut je u drevnim pojanjima.
## Biografija
Kakae je najvjerojatnije rođen na otoku Mauiju. Njegov otac je bio kralj Mauija, Kaulahea I., sin kralja Kahokuohue i kraljice Hikakaiule. Majka mu je bila kraljica Mauija, koju jedno pojanje zove Kapohanaupuni. Prema nekim pojanjima, ona je bila plemkinja Hila, a prema drugim, bila je sestra svog muža.

Kakae je imao brata zvanog Kakaalaneo. Njih dvojica su zajedno vladali Mauijem i Lanaijem. Njihov je dvor bio u Lahaini, koja se tada zvala Lele. Čini se da je Kakae bio psihički bolestan ili je bio manjih kognitivnih sposobnosti. 
## Obitelj
Kakae je bio oženjen svojom tetom po majci, kraljicom Kapohauolom. Njihov sin je bio kralj Kahekili I. Nakon smrti Kakaea, njegov je brat sam vladao, a nakon što je umro, naslijedio ga je nećak Kahekili.
## Reference
Kakuhihewa

**Kakuhihewa** je bio poglavica havajskog otoka Oahua koji se smatra 15. kraljem tog otoka. Bio je visokog podrijetla i slavljen na svim otocima.
## Biografija
Pretpostavlja se da je Kakuhihewa rođen 1540. godine ili 1634. Rođen je u Kūkaniloku na Oahuu.

Njegovi su roditelji bili kralj Kaihikapuamanuia i njegova supruga, kraljica Kaunui-a-Kanehoalani, koja je bila potomak Loa Lalea.

Plemići najvišeg ranga bili su prisutni tijekom rezanja Kakuhihewine pupčane vrpce.

Tijekom djetinjstva i mladosti Kakuhihewa je bio podučavan raznim znanjima.

Kad mu je otac umro, naslijedio ga je i ujedinio Oahu. Oženio je Kaea-a-Kalonu, kćer svoga bratića Napulanahumahikija, te je imao sinove Kānekapuakakuhihewu i Kaihikapuakakuhihewu te kćer Makakaialiilani. Kānekapuakakuhihewa je postao kralj nakon očeve smrti.

Druge supruge Kakuhihewe bile su Kaakaualani (sin Kauakahinuiakakuhihewa) i Koaekea (sin Kalehunapaikua).
## Obiteljsko stablo
Oahu

**Oahu** (havajski *Oʻahu*) ime je havajskog otoka na kojem se nalazi grad Honolulu. Nadimak ovog otoka je "okupljalište".

Na otoku živi oko 953 207 ljudi. Nije poznato što točno znači ime otoka, a stanovnici dijele otok na nekoliko područja.

Nekada je cijeli otok bio kraljevina Oahu, kojom je vladala dinastija poglavica. Kamehameha I. je pobijedio posljednjeg kralja Oahua.

Danas je Oahu privlačan turistima koji u sve većem broju dolaze na plaže i u kupovinu, a posjećuju i Honolulu, gdje se održavaju festivali i druga događanja.

Za turiste je posebno važna plaža Waikiki. Jedan je vulkanski krater nazvan *Diamond Head* ("glava od dijamanta"). Tu su i Mauna ʻAla, kraljevski mauzolej, te Bishop Museum.
## Poveznice
*Oahuovska burnica
Kalahumoku I

**Kalahumoku I.** (**Kalahuimoku**) bio je havajski plemić, princ otoka Molokaija na drevnim Havajima. Bio je i vladar Hāne, iz dinastije Pili.

Njegov otac je bio kralj Havaja (Hawaiʻi), Kanipahu. (Dinastija Pili bila je zapravo ogranak dinastije Paumakue.) Kalahumoku je bio povezan s kraljevima otoka Mauija.

Njegova majka je bila princeza Hualani od Molokaija, koja je možda bila kraljica (pogledajte članak o njoj za daljnja objašnjenja). 

Njegov je brat bio princ Kanaloa, otac kralja Kalape.

Kanipahua je svrgnuo Kamaiole, koji bi vjerojatno dao ubiti Kanalou i Kalahumokua, no njih su dvojica odgojeni daleko od dvora.

Kalahumoku je postao kralj Hāne na Mauiju.
## Potomstvo
Kalahumoku je oženio ženu zvanu Laʻamea; njihov je sin bio princ Iki-a-Laʻamea, koji je oženio Kalameju; ona mu je rodila sina zvanog Kamanawa-a-Kalamea, koji je oženio Kainu (Kaiʻua), od koje je dobio dijete zvano Onakaina, čiji je supružnik bio/bila Kuamakani. Njihovo je dijete bilo nazvano Kanahae-a-Kuamakani, čije je dijete bilo prozvano Kuleana-a-Kapiko. Dijete te osobe bila je Akahiakuleana, čiji je sin bio kralj ʻUmi-a-Liloa.
## Reference